
[bookmark: _GoBack]Спектакль “Вечар” рэжысёра Валерыя Раеўскага – філасофскі роздум пра тое, як да апошняй хвіліны свайго жыцця заставацца чалавекам, аб удзячнасці за магчымасць жыць, адчуваць дабрыню і цяпло свету, гадаваць дзяцей, радавацца кожнаму новаму дню.
Васіль, Ганна і Мікіта дажываюць свой век у забытай вёсачцы і ўжо нават не могуць дакладна падлічыць, колькі ім год. Але і ў семдзесят, і ў сто яшчэ хочацца спяваць і танчыць, браць шлюб з каханай жанчынай, бачыць у сне чыстае неба з жаўрукамі і верыць у штосьці шчырае паміж людзьмі. Гэты спектакль – падзяка за магчымасць жыць, адчуваць дабрыню і цяпло свету, нараджаць дзяцей, расціць хлеб і глядзець на сонца. 

